ไม่ได้แวะเวียนไปย่านเจริญกรุงมานานพอสมควรค่ะ พอมีโอกาสได้มาก็เลยต้องแวะมากิน เกาเหลาเลือดหมูในซอยเจริญกรุง 49 ซึ่งเป็นซอยลัดเล็กๆ จะเห็นร้านเกาเหลาเลือดหมู เป็นตู้กระจกและหม้อก๋วยเตี๋ยวเท่านั้นค่ะ มีโต๊ะให้นั่งมากพอสมควร ที่นี่เครื่องใน( ตับ, เซี่ยงจี๊, กระเพาะ) สะอาดไม่คาวค่ะ ได้ทั้งหมูชิ้น, หมูสับและหมูกรอบ(หากยังไม่หมด) ชามเดียวนี่ก็อิ่มทีเดียว หากมาช่วงพักกลางวันอาจจะต้องรอนานสักหน่อยเพราะคนจะเยอะค่ะ ที่สำคัญ ราคาเหมือนเดิมค่ะ 30 บาท พิเศษ 40 บาท 